laion/Wikipedia-Exotic huggingface dataset:
Mulgi valla lipp

Mulgi valla lipp on Viljandi maakonnas asuva Eesti haldusüksuse Mulgi valla lipp. Mulgi valla lipp kinnitati vallavolikogu poolt 20. novembril 2019. aastal. Valgel väljal on neli sinist linaõit asetatud teemandina ja sinised piidad. Neli sinist linaõit kilbil sümboliseerivad kahe mulgi kihelkonna: Abja, Halliste ja Karksi valdade ning Mõisaküla linna ühinemist. Linaõied viitavad linale, kui mulkide ajaloolisele jõukuseallikale. Viis kroonlehte õies sümboliseerivad Mulgimaad. Kaks sinist piita lipu otstes viitavad kahele Mulgi kihelkonnale. Mulgi valla lipp heisati esmakordselt 23. detsembril
Mulgi valla vapp

Mulgi valla vapp on Viljandi maakonnas asuva Eesti haldusüksuse Mulgi valla vapp. Mulgi valla vapp kinnitati vallavolikogu poolt 20. novembril 2019. aastal. Hõbedasel kilbil on neli sinist linaõit asetatud teemandina. Neli sinist linaõit kilbil sümboliseerivad kahe mulgi kihelkonna: Abja, Halliste ja Karksi valdade ning Mõisaküla linna ühinemist. Linaõied viitavad linale, kui mulkide ajaloolisele jõukuseallikale. Viis kroonlehte õies sümboliseerivad Mulgimaad. Sinine on vaikuse ja truuduse sümbol ning sümboliseerib rahu, harmooniat ja tasakaalu. Kuldkollane on kõrgema tarkuse värv ja sümboliseerib päikest, valgust ja küpsust. Hõbe sümboliseerib tarkust ja ustavust. Mulgi valla lipp heisati esmakordselt 23. detsembril
Heckler & Koch MG5

Heckler & Koch MG5 (arendusjärgus nimega HK121) on lintsööturiga Saksamaa täiskuulipilduja. See kasutab moona 7.62×51 mm NATO ning seda toodab ettevõte Heckler & Koch. MG5 sarnaneb 2005. aastal Saksamaa teenistusse jõudnud 5.56×45 mm NATO kergekuulipildujaga Heckler & Koch MG4.  Albaania: Albaania maavägi.  Hispaania: Armee erioperatsioonide väejuhatus.  Malaisia: Malaisia piirivalve.  Portugal: Portugali õhuvägi (Polícia Aérea).  Saksamaa  Tšiili FN MAG FN Minimi IMI Negev HK MG4 "Modernizimi i Forcave tё Armatosura". Ministria e Mbrojtjes (albaania). Originaali arhiivikoopia seisuga 11. juuli 2021. Vaadatud 8. juulil 2021. "El Mando de Operaciones Especiales selecciona la MG-5 como nueva ametralladora media" (hispaania). Dan, Alex (7. august 2020). "Heckler & Koch MG5 (HK121) General Purpose Machine Gun (GPMG)". Military Factory (Infantry / Small Arms). Vaadatud 10. oktoober 2020. "G-28 & MG-5 NA UNIDADE DE PROTEÇÃO DA FORÇA (I) | Operacional" (portugali). Vaadatud 17. jaanuar 2021. Heckler & Koch Official Site – HK121 Technical Data Heckler & Koch Product Catalog 2018 Das Maschinengewehr MG5
Romaška

Romaška on Tartus tegutsev tantsutrupp, mis asutati 2017. aastal. Romaška nimi tuleneb venekeelsest sõnast "ромашка" ning selle tähendus Põhja-Vene roma dialektis on karikakar, mis on ka trupi sümbol. Romaška tegeleb peamiselt vene mustlastantsu ja mustlaskultuuri ning -tavade tutvustamisega. Algusaastatel tantsis Romaškas neli tantsijat, 2021. aastal on tantsijaid 13, lisaks tantsiv koer Laura. Trupi juhendaja on Pille Priks, kes on varem tantsinud flamenkostuudios Duende ja tantsuansamblis Maljarka. Romaška teeb koostööd ka teiste tantsutruppidega: ühiskontserte on antud rahvaste tantse viljeleva duetiga Kumuška, lava on jagatud teiste Eesti ja välismaiste tantsutruppidega (Airoso, flamenkostuudio Duende, Maljarka, Shatritsa, Dance Hayat) jne. Romaška on üles astunud vabalavadel, festivalidel ja erapidudel. Aime Jõgi: "Vallikraavis algab reede õhtul mustlastantsupidu" Postimees, 28. juuni 2017 Romlex The Romani Lexicon Project (vaadatud 07.07.2021) Romaška koduleht (vaadatud 07.07.2021) Heleri Lakur (22.05.2018). "Muuseumiööl nauditi mustlastantse ja pillimuusikat". Wõrumaa Teataja. Vaadatud 15.10.2021. Tutvustus Portfoolio (vaadatud 07.07.2021) Romaška ja Kumuška (vaadatud 07.07.2021) Aime Jõgi: "Mustlaskontsert lõi Hurda saali punni täis, paljud lahkusid" Postimees, 2. juuli 2018 Koduleht
Wrocławi Śląsk

Wrocławski Klub Sportowy Śląsk Wrocław Spółka Akcyjna on Poola jalgpalliklubi, mis tegutseb Wrocławis. See mängib Poola kõrgliigas Ekstraklasa. Klubi on asutatud 1947. aastal. Klubi on tulnud Poola meistriks hooaegadel 1976–77 ja 2011–12. Lisaks on kaks korda võidetud Poola karikafinaal ja kaks korda Poola superkarika finaal. Śląsk on osalenud mitmel korral Euroopa klubide võistlustel, muuhulgas hooajal 1975–76, mil UEFA karikavõistluste kolmandas ringis kaotati Inglismaa klubile Liverpool 1:5, hooajal 1976–77, mil UEFA karikavõitjate karikavõistluste veerandfinaali kaotati Itaalia klubile Napoli 0:2, ja 1978–79, mil UEFA karikavõistluste kolmandas ringis kaotati Saksamaa klubile Mönchengladbachi Borussia 3:5. UEFA Euroopa Liigas on jõutud play-off-ringi hooaegadel 2011–12, 2012–13 ja 2013–14, kuid kõigil neil kordadel on tulnud vastu võtta kaotus (vastavalt Bukaresti Rapidile, Hannover 96-le ja Sevillale). Klubi suurim rivaal on Lubini Zagłębie ning nende klubide vaheline derbi on tuntud Alam-Sileesia derbina. Alates 2011. aastast on klubi kodustaadion olnud Wrocławi linnastaadion, kus toimusid ka 2012. aasta jalgpalli Euroopa meistrivõistluste kolm alagrupimängu. 2020. aastal loodi klubi naiskond, mis mängib Poola naiste kõrgliigas. Ekstraklasa: Võitja (2): 1976–77, 2011–12 Teised kohad (3): 1977–78, 1981–82, 2010–11 Poola karikas: Võitja (2): 1975–76, 1986–87 Teised kohad : 2012–13 Ekstraklasa karikas: Võitja (1): 2009 Poola superkarikas: Võitja (2): 1987, 2012 Ametlik koduleht 90minut.pl
Malta (Austria)

Malta on vald Austria Kärnteni liidumaa Spittal an der Drau ringkonnas. Valla territoorium on suuruselt teine Kärntenis, katab suurema osa Maltatali orust, ulatudes Kõrg-Tauerni mäestiku Ankogeli rühmast loodes Gmündi linnani Drava lisajõe Lieseri ääres. Edelas külgneb see Reißeckiga, samas Alpide peaahelik koos Ankogeli ja Hochalmspitze tippudega moodustab põhjapiiri Austria Salzburgi liidumaaga. Vallaosad on Dornbach, Malta ja Maltaberg. Varasema põllumajanduspiirkonnana sõltub kohalik majandus täna suuresti turismist ning seal on u 120 000 ööbimist aastas. Vaatamisväärsuste hulka kuuluvad praostimaja (muudetud vabaõhumuuseumiks) ja Fallbach Klettersteig, via ferrata piki Fallbachi koske. 1987. aastal laiendati Kõrg-Tauerni rahvusparki Ankogeli rühmani ja tänapäeval on ligikaudu 85,7 km² vallast rahvuspargi osa. Juba Rooma-eelsel ajal asustatuna oli Malta esimene dokumenteeritud mainimine millalgi 957. ja 992. aasta vahel nime all locus Malontina. 11. sajandil püstitati Maltatali oru põhjanõlvale Ödenfesti loss, siis valdasid seda Brixeni piiskoppide ministeriaalid. See laastati 14. sajandi alguses, kui kohalikud Malta krahvid mässasid Meinhardiinidest Kärnteni hertsogite vastu. Esimest kirikut lossi all on mainitud millalgi 1006. ja 1039. aasta vahel. Gooti stiilis kihelkonnakirik Maria Hilf Assumptio ehitati eri etappides 13. ja 15. sajandi vahel. Selle seinas on Rooma hauakivi, 15. sajandi maalid võlvides ja 14. sajandi freskod koori seintel. Naabruses asub Dornbachi vesilinnus (algselt gooti stiilis, kuid 16. sajandil lisatud muudatustega); seda ümbritsevad ringmüür ja vallikraav. Fischertratteni küla keskmes on protestantlik kirik, püstitatud pärast 1787. aasta Sallivuspatenti.  Pikemalt artiklis Kölnbreini pais Hochalmi mägitee piki järsku Malta orgu viib Kölnbreini kaartammile, mis on osa Malta hüdroelektrijaamast, mida juhib elektriettevõte Verbund AG. Tunnelid viivad vee elektrijaamadesse Mölltalis Reißeckis üle 1100 m allpool. Pais kogub suurel hulgal vett ümberkaudsetest mägedest ja ka veevarustustunnelite süsteemi kaudu, mis toovad vett Lieseri ja Mölli jõest. Aastatel 1971–1978 ehitatud müüritispais pikkusega 626 m ulatub maapinnast 200 m kõrgusele ja on seetõttu kõrgeim Austrias. Veehoidla ulatub paisu taha 4,5 km, sisaldades umbes 200 miljonit kuupmeetrit vett. Paisu kõrval on restoran ja hotell. Veehoidla teenindab võistlussõudjaid kõrgustreeninguga. Samas on pais ka populaarne benji-hüpete koht. Eva Kary (Faschaunerin), piinati ja hukati 1773. aastal Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Mörtschach

Mörtschach on vald Austria Kärnteni liidumaa Spittal an der Drau ringkonnas. Mörtschach asub Großglockneri massiivi, Lienzi Dolomiitide ning Schoberi ja Kreuzecki tippude vahel. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Krzysztof Mączyński

Krzysztof Mączyński (sündinud 23. mail 1987 Krakówis) on Poola jalgpallur, kes mängib poolkaitsjana Poola kõrgliiga klubis Wrocławi Śląsk. Ta alustas klubikarjääri kodulinna klubis Krakówi Wisła, mille põhimeeskonnas debüteeris ta Poola kõrgliigas hooajal 2007–08. Poolas on ta mänginud veel sellistes klubides nagu ŁKS Łódź, Zabrze Górnik ja Varssavi Legia. Hooajal 2017–18 tuli ta Legiaga Poola meistriks ning võitis samal hooajal klubiga ka Poola karikavõistlused. Śląskis mängib ta alates 2019. aastast. Ainus välisklubi, kus ta on mänginud, on Hiina kõrgliiga klubi Guizhou Renhe, kus ta mängis 2014–2015. 2014. aastal võitis ta Renhega Hiina superkarika. Poola jalgpallikoondises debüteeris Mączyński 15. novembril 2013 sõprusmängus Slovakkia vastu. Koondisekarjääri esimese värava lõi ta 14. oktoobril 2014 EM-i valikmängus Šotimaa vastu. Ta kuulus Poola koondisse 2016. aasta Euroopa meistrivõistlustel.
Mühldorf (Kärnten)

Mühldorf on vald Austria Kärnteni liidumaa Spittal an der Drau ringkonnas. See asub madalamas Mölltalis Kõrg-Tauern mäestiku Reißecki rühma (kirdes) ja Kreuzecki rühma (edelas) vahel. Vallal on ligipääs Tauerni raudteele Mühldorf-Möllbrücke jaamas. Asulat on esimest korda mainitud 1177. aasta dokumendis; nimi Mühldorf viitas arvukatele veskitele piirkonnas. Küla tekkis tõenäoliselt vanema soolakaevanduse ümber, mis kuulus kunagi benediktiini munkadele Millstatti kloostris, kuid viimane jäeti varsti maha. 1844. aastal rajati lodeni keepide tootmine, rajatis on tänapäevani olemas. Tänapäevane omavalitsus loodi 1850. aastal. 1973. aastal Reißeckiga liidetuna hääletasid Mühldorfi kodanikud 1992. aastal taas iseseisvuse poolt. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Rangersdorf

Rangersdorf on vald Austria Kärnteni liidumaa Spittal an der Drau ringkonnas. Rangersdorf asub Mölltalis Goldbergi rühma (põhjas) ja Kreuzecki rühma (lõunas) vahel. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Balti küsimus

Balti küsimus on rahvusvahelist õigust puudutav küsimus Balti riikide – Leedu Vabariigi, Läti Vabariigi ja Eesti Vabariigi – 1940. aasta NSV Liidu okupatsiooni ja anneksiooni (1940–1941 ja 1944–1991) mittetunnustamisest. Balti küsimus oli aktuaalne Teise maailmasõja ning külma sõja ajal, hiljem on see pigem ajaloolise tähendusega probleem, mis mõjutab eeskätt Eesti, Läti ja Leedu suhteid Venemaa Föderatsiooniga. Terminit "Balti küsimus" on kasutatud ka Vana-Liivimaa ümber kujunenud välispoliitilise olukorra kirjeldamiseks 16. sajandil enne Liivi sõda (näiteks Walter Kirchner raamatus "The Rise of the Baltic Question"). Toomas Karjahärm on seda nimetust kasutanud ka Vene tsaaririigi 19. ja 20. sajandi Baltikumi-poliitikat analüüsides (artikkel "Balti küsimus Vene poliitikas monarhia kokkuvarisemise eel" – Looming 1996/10, lk 1372–1383). Mittetunnustamispoliitika
Waldemar Sobota

Waldemar Paweł Sobota (sündinud 19. mail 1987 Ozimekis) on Poola jalgpallur, kes mängib keskpoolkaitsjana Poola kõrgliiga klubis Wrocławi Śląsk. Klubikarjääri alguses mängis ta väiksemates Poola klubides. Śląski mängis Sobota Poola kõrgliigas esmakordselt aastatel 2010–2013. Hooajal 2011–12 tuli ta klubiga Poola meistriks ja võitis 2012. aastal ka Poola karikavõistluste finaali. 2013. aastal liitus ta Belgia kõrgliiga klubiga Club Brugge. 2015. aasta jaanuaris läks ta Bruggest laenule Saksamaa esiliiga klubisse FC St. Pauli, kellega sõlmis 2016. aastal püsiva lepingu. St. Paulis mängis ta kuni hooaja 2019–20 lõpuni. Seejärel naasis ta Śląski. Poola jalgpallikoondises debüteeris Sobota 16. detsembril 2011 sõprusmängus Bosnia ja Hertsegoviina vastu ja lõi selles mängus ka koondisekarjääri esimese värava. https://www.transfermarkt.com/waldemar-sobota/profil/spieler/110852 (vaadatud 8.7.2021)
Meeletu

"Meeletu" on Jaan Tätte 2004. aastal valminud näidend. Näidendi lavastas Tallinna Linnateatris Eva Klemets, see esietendus 5. mail 2005. "Meeletu" Tallinna Linnateatri kodulehel
Diplodocus

Diplodocus (ehk diplodookus) on sauropoodsete dinosauruste väljasurnud perekond. Liigid elasid Ülem-Juura ajastul umbes 155–145 miljonit aastat tagasi, need olid rohusööjad ja käisid neljal jalal. Samuel Wendell Williston avastas Põhja-Ameerika kesk-lääneosas elanud bioloogilise perekonna fossiilid 1877. aastal. Teaduslik nimetus, mis on tuletatud kreekakeelsetest sõnadest διπλός (diplos) 'topelt' ja δοκός (dokos) 'tala', pärineb nende saba alumise pinna luudest. Need olid T-kujulised, mitte V-kujulised nagu enamikul dinosaurustel. Need pikka kaela ja saba ning nelja tugeva jalaga liigid on kõige hõlpsamini tuvastatavate dinosauruste hulgas. Aastaid olid need teadaolevalt pikima kehaga dinosaurused. Diplodocus longus † Diplodocus carnegii † Diplodocus hallorum †
Haugesund

Haugesund on asula Norras Rogalandi maakonnas Karmsundi ääres, Haugesundi valla keskus. Haugesundis on sündinud kirjanik Jon Fosse, arhitekt Kjetil Thorsen, laulja Hanne Krogh. Igal aastal toimub seal filmifestival "Den norske filmfestivalen". Ekenäs Emden Søllerød Ystad Haugesundi lennujaam Arealstatistikk for Norge Alders- og kjønnsfordeling i kommuner, fylker og hele landets befolkning (K) 1986 - 2023 07459: Alders- og kjønnsfordeling i kommuner, fylker og hele landets befolkning (K) 1986 - 2023
Trasseeriv laskemoon

Trasseeriv laskemoon (trasser) on kuul või kahuri kaliibriga lendkeha, millesse on sisseehitatud väike pürotehniline laeng. Tulistades süttib pürotehniline laeng ning põleb väga eredalt nii, et päevasel ajal on lasu trajektoor palja silmaga nähtav ning öisel ajal eredalt nähtav. Trasseerivat moona kasutades saab laskija näha, kuhu lask läks ilma sihtmärki eraldi hindamata ning teha sihtimisse ilma sihikutagi vastavad korrektuurid. Lahingus saab trasserit kasutada ka ülejäänud laskijatele sihtmärgi näitamiseks. Süütemoon 2010 article with photographs of tracers at night European Ammunition Box Translations M25 and M62 (.30 caliber) tracer bullet analysis
Nsukka

Nsukka on linn Nigeerias Enugu osariigis. Aastal 2006 elas Nsukkas 310 000 inimest. Nsukkas asub Nigeeria Ülikool.
Meeletu (film)

"Meeletu" on 2006. aastal Jaan Tätte näidendi "Meeletu" põhjal valminud film. Filmi režissöör on Elmo Nüganen. Rain Simmul – Toomas Mari-Liis Lill – tüdruk Anne Reemann – Anu Indrek Taalmaa – Peeter Aivar Tommingas – Vorsti-Jüri Peeter Tammearu – Meinart Kalju Orro – Uugu Helene Vannari – Leida Arvo Raimo – Eedu Rein Oja – Rommi Taavi Eelmaa – Miku Kalju Komissarov – vallavanem Märt Avandi – kinnisvaraagent Kristel Elling – Silvia Sulev Teppart – kaitsja Meeletu andmekogus IMDb (inglise)
Nigeeria Ülikool

Nigeeria Ülikool on ülikool, mis asub Nsukka linnas Nigeerias. Ülikooli asutamise seadus võeti vastu 1955. aastal ja ülikool avati ametlikult 1960. aastal. Ülikooli asutamise eestvedaja oli Nnamdi Azikiwe (kes oli hiljem Nigeeria president). Juulist 1967 kuni jaanuarini 1970 oli ülikooli nimi Biafra Ülikool.
Katanga Riik

See artikkel räägib 1960–1963 eksisteerinud separatistlikust setsessiooniriigist. Teiste kasutuste kohta vaata artiklit Katanga. Katanga Riik (prantsuse keeles État du Katanga, suahiili keeles Inchi Ya Katanga; vahel ka Katanga Vabariik) oli 11. juulil 1960 Kongo-Léopoldville'ist lahku löönud riik. Katanga juht oli Moïse Tshombe, kes oli partei CONAKAT (Confédération des associations tribales du Katanga) president. Katanga iseseisvusel ei olnud katangalaste täit toetust ning riiki räsisid põhjaosas toimunud etnilised kokkupõrked. Riigi lühike eluiga lõppes aastal 1963, kui sekkus Ühinenud Rahvaste Organisatsiooni operatsioon Kongos ning Katanga taasühendati Kongoga. Katanga Riigist sai Kongo Katanga provints. Katanga lahkulöömine oli võimalik tänu Inglise-Belgia kaevandusettevõttele Union Minière du Haut-Katanga ning Belgia sõjaväelistele nõustajatele. Katanga sõjavägi, Katanga sandarmeeria, sai alguses väljaõppe belglastelt. Hiljem kuulus sinna palgasõdureid maailma eri paigust. Kongo Rahvuslik Vabastusrinne Jadotville'i piiramine Lõuna-Kasai Kongo Vaba Vabariik "Katanga – nationalanthems.info". Vaadatud 21. august 2018. Mockler, Antony (1987). The New Mercenaries: The History of the Hired Soldier from the Congo to the Seychelles. New York: Paragon House Publishers. Lk 37–55. ISBN 0-913729-72-8. Crellin, Zac (4. august 2016). "The conspiracy of Katangese nationalism". Fahamu. Pambazuka News. Gérard-Libois, J. (1963) Sécession au Katanga, Brussels, Centre de Recherche et d'Information Socio-Politiques. Larmer, Miles and Kennes, Erik (2014) "Rethinking the Katangese Secession" in Journal of Imperial and Commonwealth History, pp. 1–21. Loffman R.A. (2019) Religion, Class and the Katangese Secession, 1957–1962. In: Church, State and Colonialism in Southeastern Congo, 1890–1962. Cambridge Imperial and Post-Colonial Studies Series. Palgrave Macmillan. Erik Kennes and Miles Larmer, The Katangese Gendarmes and War in Central Africa: Fighting their Way Home, Bloomington, IN: Indiana University Press, 2016. Yakemtchouk, Romain (1988). Aux origines du séparatisme katangais. Brussels: Académie royale des sciences d'outre-mer. OCLC 19371066. Katanga põhiseadus (HTML) (prantsuse keeles)
Zaire'i Vabariik

Zaire (eesti keeles tuntud ka kui Sair, ametlikult Zaire'i Vabariik, prantsuse keeles République du Zaïre) oli Kongo Demokraatliku Vabariigi nimi aastatel 1971–1997. Sel perioodil oli Zaire pindalalt Musta Aafrika suurim riik ning kogu Aafrika suuruselt kolmas riik (pärast Sudaani ja Alžeeriat). See oli pindalalt maailma 11. riik. Zaire'i rahvaarv oli üle 23 miljoni, st, et riik oli rahvaarvult Aafrika suurim prantsuskeelne riik ning üleüldiselt üks mandri rahvarohkematest riikidest. Zaire'is kehtis üheparteiline totalitaarne diktatuur, mida juhtis Mobutu Sese Seko ja tema partei Mouvement Populaire de la Révolution. Zaire'i riik loodi aastal 1965, kui Mobutu sõjaväelise riigipöörde käigus võimu haaras. Sellele järgnes viis aastat poliitilisi rahutusi (Kongo kriis). Põhiseaduse järgi oli Zaire tugevalt tsentraliseeritud, kõik välismaised varad riigistati. Mobutu juhtimisel algatati riigis Authenticité'i kampaania, mille eesmärgiks oli Zaire'ist välja juurida Belgia Kongo koloniaalperioodi säilmed. 1990. aastal oli Mobutu sunnitud välja kuulutama uue vabariigi, kuna külma sõja lõpuga lõppes ka Ameerika Ühendriikide toetus ning vajadus muutuste järele oli järjest kasvanud. Enda eluaja lõpuks iseloomustasid Zaire'i lokkav onupojapoliitika, korruptsioon ja majanduslik väärjuhtimine. Zaire kukkus kokku 1990. aastatel, kui Rwanda genotsiidi järelmõjude tõttu oli riigi idaosa muutunud ebastabiilselt, levis ka etniline vägivald. Aastal 1996 juhtis grupeeringu Alliance des Forces Démocratiques pour la Libération du Congo-Zaïre juht Laurent-Désiré Kabila Mobutu vastu edukat ülestõusu. Mobutu oli sunnitud riigist põgenema ning Kabila jõudude kätte jäänud riik muudeti aasta hiljem uuesti Kongo Demokraatlikuks Vabariigiks. Mobutu suri neli kuud hiljem Marokos eksiilis olles. https://www.cia.gov/readingroom/docs/CIA-RDP08-00534R000100170001-4.pdf Services, United States Dept of State Office of Media (15. juuli 1975). Countries of the World and Their Leaders: The U.S. Department of State's Report on Status of the World's Nations, Combined with Its Series of Background Notes Portraying Contemporary Political and Economic Conditions, Governmental Policies and Personnel, Political Parties, Religion, History, Education, Press, Radio and TV, and Other Characteristics of Each Nation: Includes Central Intelligence Agency's List of Chiefs of State and Cabinet Members of Foreign Governments. Gale Research Company. ISBN 9780810310469 – cit. via Google Books. Constitution de la République du Zaïre, article 5: "Sa devise est : Paix — Justice — Travail" Source: Journal Officiel de la République du Zaïre (N. 1 du 1er janvier 1983) Macgaffey, J., 1991. The Real Economy of Zaire: The Contribution of Smuggling and Other Unofficial Activities to National Wealth. Philadelphia: University of Pennsylvania Press. Callaghy, T., The State–Society Struggle: Zaire in Comparative Perspective. New York: Columbia University Press, 1984, ISBN 0-231-05720-2. Young, C., and Turner, T., The Rise and Decline of the Zairian State. Madison: The University of Wisconsin Press, 1985, ISBN 978-0-299-10110-7.
Tour Eria

Tour Eria on 60 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is. Enne oli kõrghoone nimi Tour Arago.
Johann von Derfelden

Johann von Derdelden oli mitme ajaloolise isiku nimi: Johann von Derfelden vanem (sündinud 1561; maetud 1633), Rootsi sõjaväelane Johann von Derfelden noorem (sündinud 1604; maetud 1658), Rootsi sõjaväelane, eelmise poeg Johann von Derfelden (1849–1913), Venemaa keisririigi sõjaväelane (kindralleitnant)
Adam Legzdins

Adam Richard Legzdins (sündinud 28. novembril 1986 Penkridge'is, Staffordshire'is) on Inglismaa jalgpallur, kes mängib väravavahina Šotimaa kõrgliiga klubis Dundee. Ta tuli läbi Birmingham City noorteakadeemia. Suurema osa klubikarjäärist on ta mänginud Inglismaal, sh Inglismaa esiliigas Derby County (2011–2014) ja Birmingham City meeskonnas (2015–2017). Hooajal 2010–11 mängis ta Inglismaa tugevuselt neljanda liiga klubis Burton Albion ja valiti samal hooajal klubi hooaja parimaks mängijaks. Dundeega liitus ta 2020. aasta novembris. Tema isapoolsed vanavanemad on Läti päritolu. https://web.archive.org/web/20090221174408/http://www.halifaxcourier.co.uk/local/Saturday-Spotlight--Adam39s-here.1261084.jp (vaadatud 9.7.2021)
Charlie Adam

Charles Graham Adam (sündinud 10. detsembril 1985 Dundees) on Šotimaa jalgpallur, kes mängib poolkaitsjana Šotimaa kõrgliiga klubis Dundee ja on klubi meeskonna kapten. Lisaks Dudeele on ta klubikarjääri jooksul mänginud Šotimaa klubides Rangers (2003–2009), Ross County (laenul Rangersist 2004–2005) ja St Mirren (laenul Rangersist 2005–2006) ning Inglismaa klubides Blackpool (2009–2011), Liverpool (2011–2012), Stoke City (2012–2019, millest kuus hooaega Inglismaa kõrgliigas) ja Reading (2019–2020). Hooajal 2009–10 lõi ta Blackpooli meeskonnas Inglismaa esiliigas 16 väravat ja valiti samal hooajal liiga sümboolsesse koosseisu. Hooajal 2010–11 lõi ta Blackpooli meeskonnas Inglismaa kõrgliigas 12 väravat. Dundeega liitus ta 2020. aasta septembris. Hooajal 2020–21 aitas Dundeel tagasi Inglismaa kõrgliigasse pääseda ja valiti samal hooajal liiga hooaja parimaks mängijaks. Šotimaa jalgpallikoondises mängis Adam aastatel 2007–2015 kokku 26 korda. "Charlie Adam: Dundee sign former Scotland midfielder on two-year contract". BBC Sport. BBC. 15.9.2020. Vaadatud 9.7.2021  Charlie Adam – pildid, videod ja helifailid Wikimedia Commonsis
Loučná pod Klínovcem

Loučná pod Klínovcem (varem Loučná, kuni 1947. aastani Český Wiesenthal, saksa keeles Böhmisch Wiesenthal) on linn Tšehhis Ústí maakonnas Chomutovi ringkonnas. Loučná pod Klínovcem asub Saksamaa piiri ääres, teisel pool piiri on Oberwiesenthal. Loučná pod Klínovcem asub merepinnast 865 meetri kõrgusel. Asulat on esmamainitud 1431. aastal. 10. oktoobril 2006 sai Loučná pod Klínovcem vahepeal kaotatud linnaõigused tagasi. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Loučná pod Klínovcem InfoČesko. Vaadatud 14. aprillil 2023 Historie obce Loučná pod Klínovcem Místopisný seznam obcí České republiky. Vaadatud 14. aprillil 2023 Loučná pod Klínovcem Krušné hory. Vaadatud 14. aprillil 2023